Diari Oficial de la Generalitat Valenciana


Sumari del DOGV 9205, del 29-10-2021 (2021/10130)

RESOLUCIÓ de 21 d'octubre de 2021, de la Presidència de la Generalitat, per la qual s'aprova la creació de l'agrupació dels ajuntaments d'Herbers i de Castell de Cabres per al sosteniment en comú del lloc d'auxiliar administratiu o administrativa.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/10531


Data del document
:   21-10-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 d'octubre de 2021, de la Presidència de la Generalitat, per la qual s'aprova la creació de l'agrupació dels ajuntaments d'Herbers i de Castell de Cabres per al sosteniment en comú del lloc d'auxiliar administratiu o administrativa. [2021/10354]  
El Ple de l'Ajuntament d'Herbers, en la sessió del 15 de juliol de 2021, i el Ple de l'Ajuntament de Castell de Cabres, en la sessió del 31 d'agost de 2021, van aprovar la constitució d'una agrupació per al sosteniment del lloc d'auxiliar administratiu i el projecte d'estatuts pels quals s'ha de regir l'agrupació.  
La constitució de l'agrupació es justifica en aquests acords plenaris en la finalitat d'aconseguir una eficiència i una racionalitat més grans dels recursos humans.  
Els ajuntaments d'Herbers i de Castell de Cabres van sotmetre a informació pública els citats acords, mitjançant sengles anuncis publicats en el Butlletí Oficial de la Província de Castelló número 86, de 20 de juliol de 2021, i número 105, de 2 de setembre de 2021, respectivament, per un termini d'un mes, sense que es presentara cap al·legació durant l'esmentat termini.  
En virtut d'això, d'acord amb el que estableixen els articles 161 de la Llei 8/2010, de 23 de juny, de la Generalitat, de règim local de la Comunitat Valenciana, i 2 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i de conformitat amb el que disposa la resolució de 19 de juliol de 2019, del president de la Generalitat, pel qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Aprovar la creació de l'agrupació dels ajuntaments d'Herbers i de Castell de Cabres per al sosteniment en comú del lloc d'auxiliar administratiu, que estarà regida pels seus propis estatuts.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 21 d'octubre de 2021.- El secretari autonòmic de Promoció Institucional i Cohesió Territorial (p. d. R 19 juliol 2019; DOGV núm. 8596, 22.07.2019): Alfred Boix Pastor.